|  |
| --- |
| **Стандард 4: Компетенције дипломираних студената**  Савладавањем студијског програма докторских студија студент стиче опште и специфичне истраживачке способности које су подређене квалитетном обављању стручне и научне делатности. |
| **Опис (највише 300 речи):**  Доктор психолошких наука поседује знања, вештине, способности и компетенције које му омогућују да: темељно разуме и познаје савремене психолошке теорије и системе; има критичку свест и способност анализе и аргументације за и против одређене теорије, модела и приступа у психологији; самостално мисли, говори и пише о савременој психологији као науци; самостално спроводи оригинална истраживања у области психологије у којој је докторирао; испољава иновативност и креативност у проучавању и разумевању психолошких феномена; поседује способност превођења знања из једног теоријско-истраживачког контекста у други у оквиру психологије као науке; поседује способност повезивања научних сазнања из различитих али сродних научних дисциплина у циљу бољег разумевања психолошких феномена.  Такође, доктор психолошких наука поседује и предметно-специфичне компетенце које му омогућују да:  - самостално (или као члан или вођа тима) дефинише и спроводи истраживања из области психологије и сродних дисциплина као и статистичку обраду података;  - примењује напредне и специјализоване вештине и технике које му могућују да научно изучава кључне проблеме у области психологије која је средиште његових интересовања и тиме доприноси проширивању постојећих знања у датој области;  -самостално развије и евалуира инструменте за процену различитих психолошких феномена;  - спроведе евалуацију и самоевалуацију научног учинка, ради управљања сопственом истраживачком каријером;  - самостално изврши интеграцију резултата истраживања и извести јавност о резултатима истраживања у складу са међународним стандардима;  - самостално иницира и покрене сарадњу са другим истраживачима на националном и интернационалном новоу у циљу развоја научних сазнања у области психологије;  - самостално изводи едукацију на академском нивоу;  -реализује активности у различитим областима животау складу са општим моралним принципима и етичким кодексом психологије као струке.  Такође, све стечене компетенције током докторских студија психологије омогућују даљи професионални развој у науци, образовању, привреди и јавном сектору. |
| **Прилози за стандард 4:**  **Прилог 4.1.** Додатак дипломи. |